Smokie

Smokie (varasem nimekuju Smokey) on briti glämmrokiansambel Bradfordist (West Yorkshire). Ansambel loodi 1965. aastal. Aastate jooksul on neil olnud eri nimesid, koosseise ja neid on saatnud edu nii kodu- kui ka välismaal. Smokie on endiselt ringreisidel esinev ansambel. Nende kuulsad lood on "If You Think You Know How to Love Me", "Don't Play Your Rock 'n' Roll to Me", "Lay Back in the Arms of Someone". Kuulsaimaks lauluks peetakse laulu "Living Next Door to Alice", see saavutas briti singlimüügi edetabelis 5. koha ning 1977. aasta märtsis 25. koha Billboard Hot 100-s. 2017. aasta suvel (4.–6. augustini) on rokilegend Smokie plaaninud anda kolm kontserti ka Eestis. 1970. aastate alguses lõid juba varem tuttavad Ron Kelly, Chris Norman ja Alan David Silson (21. juuni 1951, Bradford) bändi The Yen. Järgnes mitu nimemuutust: algul The Sphynx, hiljem Essence ja pärast seda The Four Corners. Leidmata basskitarristi, harjutasid nad koos kuni aasta. Bändiga liitus 1965. aasta alguses basskitarrist Terry Uttley. The Yeni, mille koosseisus olid Chris Norman (vokaal/kitarr), Terry Uttley (basskitarr, vokaal), Alan Silson (soolokitarr, vokaal), Ron Kelly (trummid), esimene esinemine oli Birkenshaw koolis veebruaris 1965. Essence'i nime all tuuritasid nad mööda Bradfordi ja selle ümbruskonna väikseid klubisid, kuni läksid laiali 1966. Ron Kelly liitus ansambliga The Black Cats, mis tol ajal koosnes Peter Eastwoodist (kitarr/vokaal) ja Arthur Higginsist (bass), septembris 1966. Bändiga liitus ka Alan Silson koos Pete Eastwoodiga, kuid Eastwood lahkus üsna pea ja tema asemele tuli Chris Norman. 1967. aasta novembrist kandis bänd nime The Four Corner. Aprillis 1968 soovitas ansambli mänedžer Mark Jordan muuta nime The Elizabethansiks. Sellest ajast tegutses bänd kutselise ansamblina ning nad hakkasid oma töö eest kõrgemat tasu saama. Juunis 1968 liitus bändiga Arthur Higginsi asendusena, kes oli lahkunud, et õpinguid jätkata, Terry Uttley. 9. detsembril 1968 oli ansambli esimene avalik teleesinemine Yorkshire'i televisiooni uudistes ja kohalikus uudisteprogrammis "Calendar". Augustis 1969 esinesid nad kahe lauluga BBC telesaates "High Jinx". The Elizabethansi edust vaimustunud mänedžer Jordan lasi neil esimese demolindi lindistada. Jaanuaris 1970 huvitus bändist produktsioonifirma RCA Records ning soovitas järjekordselt nime muuta, uueks nimeks sai The Kindness. Singel "Light of Love"/"Lindy Lou" lindistati 3. aprillil 1970. Singlit müüdi vaid 300 eksemplari; RCA Records lõpetas lepingu. Kelly lahkus ansamblist augustis 1973 ja bändiga liitus Pete Spencer (trummid/vokaal). Hurley tutvustas ansamblit laulukirjutajate paarile Nicky Chinnile ja Mike Chapmanile, kes kirjutasid laule ka teistele tolleaegsetele glämmrokibändidele ja lauljatele, nagu Sweet, Mud, Suzi Quatro ja Hot Chocolate. Nende mänedžer Mickie Most sai neile plaadilepingu. 1974. aastaks olid nad leidnud oma helikeele ja harmooniad, solistiks omanäolise vokaaliga Chris Normani. Ansambel hankis uued muusikariistad ja tegi algust debüütalbumi "Pass It Around" salvestamisega, mis anti välja 14. veebruaril 1975. 22. septembril 1975 ilmus Smokeyl teine album "Changing All the Time". Uue albumi esimene singel "If You Think You Know How to Love Me" saavutas edu mitmes Euroopa riigis. Samal ajal ähvardas Smokey Robinson neid nimevaidlusega kohtusse anda, kuna nimi võib kuulajatele eksitav olla, ja ansambel muutis oma nime Smokie'ks. Nime muutnud Smokie debüütalbum "Pass It Around" ilmus 1975. aastal. Sündis Smokie esimene hittsingel "If You Think You Know How to Love Me", järgnes rida muid superhitte, nende seas "Living Next Door to Alice", "I'll Meet You at Midnight", "Lay Back in the Arms of Someone", lisaks veel väga edukas duett Suzi Quatroga ja laul "Stumblin' In". Terry Uttley (bass, vokaal) Martin Bullard (klahvpillid) Steve Pinnell (trummid) Mike Craft (vokaal) Mick McConnell (soolokitarr) Chris Norman Alan Silson Pete Spencer Ron Kelly Alan Barton Arthur Higgins Pass It Around (1975) Changing All the Time (1975) Midnight Café (1976) Bright Lights & Back Alleys (1977) The Montreux Album (1978) The Other Side of the Road (1979) Solid Ground (1981) Strangers in Paradise (1982) Midnight Delight (1982) All Fired Up (1988) Boulevard of Broken Dreams (1989) Whose Are These Boots? (1990) Chasing Shadows (1992) Burnin' Ambition (1993) The World and Elsewhere (1995) Light A Candle (1998) Wild Horses – The Nashville Album (1998) Uncovered (2000) Uncovered Too (2001) On the Wire (2004) Take a Minute (2010) "Living Next Door to Alice" "Wild Wild Angels" "Smokie | Album Discography". AllMusic. Vaadatud 20.03.2017. Smokie diskograafia 1975–1982